Casa Nova

1. Casa Nova- az Új Otthon A nevét a Birodalom bukása okozta káosz elől menekülők adták, akik új otthonra leltek a mai Koronaföldek tartományban. A királyság alapköveit a magukat Első Embereknek nevezett törzs rakta le a mai Hullámtörő alapköveivel. A tengerről érkező törzs primitív volt , istenként tekintettek az elfekre akiket e partokon talált. A hosszúéletűek pedig felkarolták őket. A tenger és a hegylánc közötti sávon a törzs lassan megnégyszereződött és az elfek hatására királlyá választották Jarkan nemzetségfőt, aki első lett ezen a néven az Elsők királya. Első parancsa az volt, hogy építsék meg a leghatalmasabb templomokat Dana gyermekeinek hálából. Telt-múlt az idő Jarkan ükunokái elérték az Ökölt és kereskedő posztokat építettek a partján. Ekkor kerültek kapcsolatba a Birodalommal és megérezték annak erőszakos természetét. Sokáig nem tértek vissza felégetett kikötőikbe a hófehér hajú hajósok. A Nagy Purgálás alatt nemes lények tucatjai lépték át a királyság határát, a király és a nemesség menedéket nyújtottak nekik a hegyek mélyén és az üldözőiket eltérítették vagy nemes egyszerűséggel eltüntették örökre. Az a néhány elf és manó nemzetség akik nagy vérveszteségekkel túlélték a hajtóvadászatot, a Koronaföldeki hegyekben vagy az Elferdő rengetegeiben zárkóztak el a föld új urai az emberek elől, bár megmentőikről nem feledkeztek meg. Ekkor alakultak ki az első felderítő-vadász századok akik béke időben vadászok vagy erdészek voltak, de ha kellett felderítőként vagy portyázóként szolgáltak. III. Jardan, aki a múlt regéin és beszámolóin nevelkedett koronázása után kihirdette, hogy háborút fog kirobbantani az elveszett öbölparti kikötők visszaszerzésére. Az egyház és a nemesség teljes mellszéleséggel a király mellé állt, a kialakulóban lévő kereskedő céhek pedig hajókat biztosítottak a csapatok szállítására. A támadás pont időben történt az elpuhult birodalom agg császára nem hozott jó döntéseket kellő időben és Jardan kitolta királysága határait, meg négyszerezve öröksége méreteit. Ám adminisztrációja nem volt megfelelően kiépítve, hogy a messzi fővárosból irányítson. Ezért tartományokra osztotta a területeket: Akvilona, Tengermellék, Raquallo, Rokmund, Elferdő és a Koronaföldek. A legkeletibb tartományt ahol hatalmas erdők hullámoztak harcias nemesi családokra bízta, hogy őrt álljanak a béke felett. Az Észak keleti tengerparti területeket a kereskedő céhekre bízta évi adófizetés fejében. A középső hatalmas és gazdag alföldet ketté osztotta, a szegényebb részt a későbbi Rokmundot a helyi nomádoknak hagyta , a gazdagabb Akvilona-t Dana papságára bízta ahol a helyi lakosság és a betelepülők hamarosan új etnikummá keveredtek. Raquallo határgyepűjét pedig a mindenkori koronaherceg gondjaira bízta, az első ura Raquallo koronaherceg volt. A széttagolt új királyságban az utak a kereskedelem és a korona iránti hűség fogta kezdetben csak össze. Később a hála az istenek áldásának, a békének és a toleranciának amit Jadram király törvény be is foglalt, valamiféle nemzettudat is felelhető mind a kereskedő céhek vezetőitől kezdve Elferdő nemesein át Rokmund vajdájáig.
2. A királyi család : Jelenlegi uralkodó: XIII. Jardan 48 éves magas fehérhajú és zöld szemű férfi. Nincsenek ambiciózus tervei az országa határának és befolyásának a fizikai kiterjesztésére. Inkább újabb és újabb kereskedelmi kapcsolatokat akar létrehozni a környező országokkal. Ehhez jószomszédi viszony szükséges ezért idegen népekkel is próbál jó viszonyt fenntartani. 19 éves koronaherceg XIV. Jardan Magas gleccserkék szemű fiatalember Apja diplomáciai fogadásokra gyakran magával vitte ezért pontosan tudja, hogy milyen fontosak a szavak és a gesztusok a politikában. Jelenleg Raquallo tartományt vezeti, hogy elsajátítsa az uralkodáshoz szükséges erényeket és tapasztalatot szerezzen. Daena hercegnő 16 éves. Magas fehérhajú és zöld szemű. Csinos lány de nem feltűnő szépség. Tudja, hogy hamarosan politikai házasság egyik eszköze lesz, ezért némileg izgatott is, hogy ki lesz a férje. Jarvin herceg 16 éves Sötét kék szemű fehér hajú fiú Már fiatal korában megmutatkozott tehetsége a fegyverek forgatása terén. Apja és a fegyvermestere a katonai pályára szánják, hogy támogassa a bátyját. Jelenleg ő vezeti a határmenti csapatokat Rokmund és Elferdő tartományokban. Eljegyezte Elisa Blackwoodot.
3. Népesség : A Koronaföldek népe nagyrésze ahogy már ezer éve hófehér hajú és zöld/kék szemű, ami igen csak megkülönbözteti a szomszédos államok népeitől. De a főváros nyüzsgésében ugyanúgy megjelenhetnek alacsonyabb rokmundiak vagy sötétszőke akvilonaiak is. Vallás tekintetében a főváros a legsokszínűbb. Természetesen a királyság minden lakója féli és tiszteli Danát és a Gyermekeit, de közvetlenül igen kevesen. A családi istenek, nomád szellemek vagy éppen isteni félistenek tisztelete sokkal jellemzőbb. Ám fontos szabály, hogy mindegyik természetfeletti lényt az államvallás kultusza alá rendelnek dogmatikailag. Az akvilonai és a tengermelléki magas sötétszőke, barna hajú, barna vagy kék szemű. Ennek oka a birodalmi etnikumok és az Elsők teljes elkeveredése egymással. Raquallo és Rokmund tartományok lakói az őshonos népek leszármazottainak vallják magukat. Elferdő lakói tisztán megőrizték etnikai homogenitásukat amit a Koronaföldekről hoztak.
4. Vallás: A Korona után a legfontosabb dolog ami összeköti a királyság lakóit. Danát és Gyermekeit mindenki tiszteli és elismeri maga felett. Dana a védelmező istenanya gyermekei (a teljesség igénye nélkül) : Brigid a kézművesek és a tűz istennője Morrigan a halál és a lakomázás istennője Mannan Mac Lir a túlvilág, az utazás, a kereskedelem és a tenger istene Flidais az erdők és a természet őre, stb. A háborúnak nem akad istene közöttük. Ezen felül a Birodalom ellen viselt harcok alatt és egyéb megpróbáltatások közben megszülettek félistenek akiket tetteik miatt sok helyütt istenként tisztelnek, azt beszélik már hatalommal is feltudják ruházni egyes követőiket. Híresebb héroszok: -Mallior, Morrigan félisten fia, a bosszúállást képviseli, a birodalom elbukását elhozó háborúban tűnt fel, a király hamarosan seregei parancsnokává nevezte ki ám ő ezt visszautasította mivel az első sorban akart küzdeni a bajtársaival. Harc közben a szemei vörösen izottak. Az egyik utolsó nagy csatában esett el ellenséges katonák gyűrűjében. Porhüvelye ma Elferdő mélyén egy titkos ligetben pihen amit csak a főpapja látogathat . Kiválasztottai kivétel nélkül remek harcosok. Leginkább a harc közbeni őrültekhez méltó kacagásról lehet felismerni a kegyeltjeit. -Narmaren, Flidais lánya , az isteni anyja kinyújtott keze, nem régen mutatkozott meg az emberek előtt, az értelmetlen és átgondolatlan természet rombolás ellen lép fel. De utat mutat az eltévedőknek. A Koronaföldeken a legelterjedtebb a kultusza. Jelképe az őzagancs amit a hívek a két alkarjuk belső részére tetoválnak, a szerencse reményében. -Nami, Mannan Mac Lir lánya, matrózok fohászkodnak hozzá. Szintén a birodalmi háborúkban tűnt fel és veszett oda. Porhüvelye a Dagályfoki szentélyében van elhelyezve. Jelképe a viharkagyló stilizált képe. -Luminaris egy kisebb Dana gyermek Rienna lánya aki a fény és az öröm úrnője, a lánya az egyik legkorábban megjelent félisten, a szerelem, a boldog házasság és a tavasz megtestesítője. Sírhelye Hullámtörőben található. Papnői sosem szolgálnak néhány évnél tovább, hiszen az istennőjük szerelmet lobbant fel a szívükben. Sok egyéb hérosz is rendelkezik kultusszal ám ezeknek kisebb az ismertsége. Néhány hérosz pedig ezekben az időkben cseperedett fel, a harciasabb héroszok mindig valamilyen konfliktusnak az előjelei évszázadok óta Mallior volt az utolsó ilyen. Bár minden istennek és kisebb entitásnak megvan a maga szférája, közös tulajdonságuk a védelmezése a népüknek.
5. A tartományok: Tengermellék, fővárosa: Dagályfok Az tengerparton egymást érik a gyümölcsös és zöldséges kertek szinte minden az utolsó nincstelen udvarán is almafa nő. A népesség zöme a tartomány városaiban tömörül amik zömmel a tengerpart mentén sorakoznak, a tartomány belső részeit érintetlen erdők uralják amiket néha megszakítanak az ősi birodalmi eredetű kövezett utak. A fővárostól való távolság miatt itt érvényesül legkevésbé a korona akarata ez felismerve a királyi adminisztráció, ami birodalmi alapokból eredezteti magát, némi önrendelkezést adományozott a tartománynak. Hosszú évek hűsége és bőséges adója a döntés helyességét bizonyítja. Saját törvényeket alkothatnak, a királyi rendeleteket tiszteletben tartva. Tengermellék vezetői a kereskedőcsaládok által delegált Tanács akik a Királyi Gyűlésekre is jogosultak 2 képviselőt is küldeni. Elferdő tartomány, fővárosa: Alkonyvölgy Legkeletibb tartomány. A nemesség ebben a tartományban a legjelentősebb, a fakitermelés elfektől eltanult módszereivel foglalkoznak az itteniek, a szükséges mezőgazdaság mellett. Apró városkák, falvak garmada és nemesi udvarházak jellemzik a táj civilizált részeit. A birtok viták természetesen mindennaposak, de véres harcokig ritkán fajulnak el, hála az elf eredetű békés világszemléletnek. Elferdő vezető nemesi családja a Blackwoodok. Hatalmukat a jó házassági politikájuk és diplomáciai érzékük biztosítja a tartomány alapítása óta. A helyiekben, legalábbis ők ezt vallják, elf vér is csörgedezik, magasak és gyakori köztük a zöld szemű. De persze ez még nem bizonyíték semmire. A tartomány elsődleges feladata a határvédelem és a vámszedés. Hosszúíjakkal és rövidkardokkal felszerelt jobbágy sorból felemelkedett felderítő klánjai meglepően hatékonyak jól szervezett csapatok ellen is. Az itteni nemesek közgyűlései a tartományi diétára küldenek megyénként 2 képviselőt, a diétán a mindenkori Blackwood családfő vagy képviselője elnököl. Az innen született kérések vagy felszólalások a Királyi Gyűlés elé kerülnek 2 tartományi képviselővel egyetemben. A rendet minden nemes a saját birtokán kötelező fenntartani, ezért közbiztonság ingadozó. A törvények a királyi rendeletek alapján illetve a helyi szokásjogok által születtek. Akvilona , a többitől merőben elütő tartomány, fővárosa Akvilona Bár a feudális rendszer itt is megfigyelhető, de se a helyi nemesség se a helyi polgárság nem olyan meghatározó mint a klérus. Az itteni papságban jelentősnek mondható a papnők jelenléte, a felszentelt személyek 2/3 a nő, itt tisztelik legtisztábban a királyság hivatalos vallásának egyik főistennőjét Danát. Az istennő megfeleltethető a szomszédos Hödegfohl-ban tisztelt Földanyának. A papnők behálózták a tartományt, irányítják a helyi termelést és kereskedelmet. Számos iskolát és kórházat alapítottak és tartanak fent. A mindenkori főpap(nő) és helyettese megjelenhet a Királyi Gyűlésben. Raquallo: a déli végeken egykor hatalmas erdőség hullámzott, ám az elfek elleni birodalmi agresszió folyamán leégett az utolsó fáig. Ma hatalmas füves síkság terül el itt, ahol a királyság legnagyobb ménesei és gulyái legelnek. Rokmund: az itt élő vándorló nomádok adják a tartomány lakosságát, adót nem fizetnek, hagyományosan katonai szolgálattal tartoznak közvetlenül a Koronának. Könnyű lovasai és lovasíjászok adják a haderejüket. Koronaföldek: A fővárost Hullámtörőt, a birodalom alapítása előtti századokban alapították az Első Emberek az elfek, későbbi isteneik segítségével. Hullámtörő fellegvára egy magas szirt tetején áll, alant egy igen kiterjedt város növekszik a mai napig és magába olvasztotta a környékbeli kisebb városokat. Innen a tartomány határáig tanyák és gyümölcsösök végeláthatatlan tömege húzódik, mind a város piacaira termeli az élelmiszereket. A város kikötője egy kereskedelmi csomóponttá nőtte ki magát, egy út végén állva össze köti a Keleti Óceánt az Ököl-öböllel. Vallásilag is fontos csomópont, Dana gyermekeinek szentélyei sorakoznak a város fő útjának két oldalán. Minden évben zarándokok ezrei keresik fel e szent helyeket. A kisebb istenek, kultuszok és héroszok szent helyei is megtalálhatóak e város labirintusban. A város az elf hagyományokat szem előtt tartva rengeteg parkot alakított ki a falai között, ahol nyugalmat találnak a polgárok a városi lét zűrzavarában. A város több kerületre oszlik fel, a király hivatali birtokként osztja ki ezeket egyes nemesei és hivatalnokai között. Ám a kikötő és a felső város kerületeit nem osztja ki, javainak oroszlánrésze innen származik ugyanis. A városban virágzik a kézművesség minden formája, ez vonza a kereskedőket a karavánok pedig a szerencsevadászokat és bűnözést is. Ennek ellenére a városban a közbiztonság jónak mondható, hála a király híres alabárdos város őreinek.
6. Hadvezérek, tanácsadók a jelenben. Jarvin herceg, Arthur Dayne , Alvar L'imenel